Junge asub töökohuseid täitma 2010. aasta juulist. Peasekretäri valimine toimus LML nõukogu koosolekul 26. oktoobril Chavannes-de-Bogisis Šveitsis.  Martin Junge on LMLi kaheksas peasekretär ja  tema ametiaeg kestab seitse aastat. Ta vahetab välja seni peasekretärina töötanud Zimbabwest pärit teoloogiadoktori Ishmael Noko, kes valiti ametisse esimest korda 1994. aastal.  Martin Junge on õppinud teoloogiat nii Tšiilis kui Saksamaal. Aastatel 1996-2000 oli ta Tšiili Evangeelse Luterliku Kiriku president. Praegu töötab Martin Junge LML misjoni- ja arenguosakonnas Ladina-Ameerika piirkonna sekretärina.  uus peasekretär rõhutab LMLi kuulumist üleilmsesse kristlikku kirikusse. «Olla luterlane  tähendab olla oikumeeniline. Oikumeenilisus ei ole valik, vaid näitab, kes me oleme,» on öelnud Martin Junge, kahe lapse isa.  Luterlik Maailmaliit on asutatud 1947 Lundis 1. assambleel. LMLi põhikirja võttis vastu 184 delegaati 26 riigi 47 luterlikust kirikust. Tänaseks kuulub LMLi 140 luterlikku kirikut 79 riigist, ühendades endaga 68,9 mln liiget üle maailma. LMLi president on Mark S. Hanson, Ameerika Evangeelse Luteri Kiriku piiskop.  Eesti Kirik